Як мяркуе Андрэй Ляховіч, расійскае кіраўніцтва будзе прапаноўваць Лукашэнку зрабіць шэраг крокаў у напрамку сапраўднай, на думку Масквы, інтэграцыі (стварэнне адзінай візавай прасторы, купля расійскімі кампаніямі буйных, рэнтабельных беларускіх прадпрыемстваў і г.д.). Пакуль ва ўладзе Лукашэнка, Беларусь моцна залежыць ад Расіі ў эканамічнай сферы, Расія не спыніць спробаў надзейна прывязаць да сябе Беларусь.